Publication: Magyar Közlöny
Issue: MK-2004-202 (Year: 2004, Number: 202)
Era: 2004-2010
Section: végrehajtásának egyes kérdéseirõl szóló 95/1996. (VII. 4.) Korm. rendelet 9. §-a
Paragraph Index: 1931

3. A mûködésképtelen helyi önkormányzatok egyéb támogatása Elõirányzat: 1200 millió forint Azoknak az önkormányzatoknak, amelyek mûködõképessége az 1. és 2. pont alapján igénybe vehetõ támogatások mellett nem biztosítható a belügyminiszter visszatérítendõ, vagy vissza nem térítendõ támogatást adhat, melyet célhoz, feladathoz is köthet. A támogatás kizárólag mûködési kiadásokhoz igényelhetõ, az 1. pont szerinti támogatással el nem ismert, az önkormányzatok kötelezõ feladataival összefüggõ kiadásokhoz. Az igényelhetõ támogatás összege – a rendkívüli és elõre nem tervezhetõ esetek kivételével – nem haladhatja meg az önkormányzat költségvetési rendeletében elfogadott mûködési célú éven belüli hitelek összegének 1. pont szerinti támogatással csökkentett összegét. A támogatás megítélésénél kiemelten figyelembevételre kerül a mûködési célra igénybe vett hitel nagysága. A támogatás igényléséhez és felhasználásához a Belügyminisztérium tárgyév február 10-éig részletes útmutatót készít, és arról – Igazgatóságokon keresztül – a helyi önkormányzatokat tájékoztatja. A belügyminiszter az elõirányzat felhasználásáról az Országgyûlés Önkormányzati Bizottságát a tárgyévet követõ év február 28-áig tájékoztatja.

Source: https://magyarkozlony.hu/hivatalos-lapok/d93b469226d6b0668c78e9d36e24ec16bd06b2f7/dokumentumok/23ad85ae03b68995e0c35f4161fadd5d3aa38bcd/letoltes